Vyrážky po chorobe u dieťaťa
Dobrý deň , chcela by som sa opýtať . Dcérka prechladla mala horúčku 38°C , kašeľ utíchol aj horúčka a sa mi vysypala po chrbatiku , hrudníku , za ušami čo by to mohlo byť ďakujem Vám po prípade doložim fotku ďakujem
Dobrý deň,
ďakujeme za prejavenú dôveru.
Symptómy, ktoré popisujete, môžu byť prejavom viacerých ochorení rôzneho pôvodu. Jedným z nich je aj vírusové ochorenie známe ako exanthema subitum / roseola /šiesta choroba. Hlavnými príznakmi šiestej choroby sú náhla vysoká horúčka (38,8 až 40,5 °C), ktorá trvá 3 až 7 dní. ďalší príznak je kožná vyrážka, ktorá sa objavuje po ústupe horúčky, zvyčajne do 12 až 24 hodín. Vyrážka je ružová, plochá a nebolestivá, a zvyčajne sa objavuje na trupe, krku a končatinách. Diagnóza sa zvyčajne potrvdzuje na základe klinických príznakov, najmä po objavení sa horúčky. Liečba je symptomatická a zameriava sa na zníženie horúčky. Dôležitý je tiež dostatočný príjem tekutín, pokoj a pohodlné oblečenie. V každom prípade je potrebné kontaktovať lekára, ktorý ochorenie správne diagnostikuje a zvolí vhodnú liečbu.
Prajem pekný zvyšok dňa.
S pozdravom
PharmDr. Veronika Kiabová